cyanic-selkie/wikianc huggingface dataset:
Εμανουέλ Μποτζολέ
Ο Εμανουέλ Μποτζολέ (Emmanuel Bodjollé, 1928-) ήταν πρόεδρος της 9-μελούς Επιτροπής Εξέγερσης που ανέτρεψε τον Πρόεδρο Σιλβάνους Ολίμπιο στις 13 Ιανουαρίου 1963.
Καριέρα
Ο Μποτζολέ υπήρξε ανώτερος αξιωματικός στον γαλλικό στρατό και ήταν μέλος μιας ομάδας από στρατιώτες, γύρω στους 300 στον αριθμό, που είχαν απολυθεί από τις γαλλικές δυνάμεις και δεν ήταν μέλη του στρατού του Τόγκο. Ηγήθηκε συνωμοσίας μαζί με γύρω στους 30 πρώην αξιωματικούς που δεν ήταν σε υπηρεσία και συνέλαβαν τους υπουργούς που υπηρετούσαν στην κυβέρνηση Ολίμπιο. Κατά το πραξικόπημα σκοτώθηκε από πυρά ο Πρόεδρος Ολίμπιο στην πύλη της αμερικανικής πρεσβείας. Τον είχε πυροβολήσει ο Ετιέν Εγιαντέμα, μετέπειτα γνωστός ως Γκνασινγκμπέ Εγιαντεμά, ο οποίος έγινε αργότερα Πρόεδρος του Τόγκο.
Έπειτα από το πραξικόπημα του Μποτζολέ, ηγέτης του Τόγκο έγινε ο Νικολά Γκρουνιτσκί.
Παραπομπές
Κατηγορία:Αρχηγοί κράτους του Τόγκο Κατηγορία:Στρατιωτικοί
Γρηγόριος της Γεωργίας
Ο Γκριγκόλ, გრიგოლი, Григорий Иоаннович Грузинский Γκριγκόρι Ιοάννοβιτς Γρουζίνσκυ (24 Ιανουαρίου 1789 – 21 Σεπτεμβρίου 1830) ήταν Γεωργιανός βασιλικός πρίγκιπας (batonishvili) τού Οίκου των Μπαγκρατιόνι. Εγγονός τού Γεωργίου ΙΒ΄, του τελευταίου βασιλιά της Γεωργίας, και μοναχοπαίδι τού πρίγκιπα Ιωάννη της Γεωργίας, ανακηρύχθηκε για λίγο βασιλιάς της Γεωργίας κατά τη διάρκεια μίας εξέγερσης κατά της ρωσικής κυριαρχίας το 1812. Αφού πέρασε αρκετούς μήνες σε μία ρωσική φυλακή, ο Γκριγκόλ εντάχθηκε στις ρωσικές στρατιωτικές τάξεις και πήρε μέρος στην πολωνική εκστρατεία του 1813. Είναι συγγραφέας πολλών ποιημάτων, απομνημονευμάτων και μίας συλλογής γεωργιανής ποίησης.
Βιογραφία
Γεννήθηκε στην Τιφλίδα στην οικογένεια τού πρίγκιπα Ιωάννη της Γεωργίας και της συζύγου του, πριγκίπισσας Κετεβάν Τσερετέλι. Ήταν το μόνο δισέγγονο τού προτελευταίου Γεωργιανού βασιλιά Ηρακλή Β΄, που γεννήθηκε στη ζωή αυτού τού ηγεμόνα. Το 1801 η Ρωσική Αυτοκρατορία προσάρτησε το βασίλειο της Γεωργίας και άρχισε να εκτοπίζει μέλη της οικογένειας τού αποβιώσαντος βασιλιά Γεωργίου ΙΒ΄ στη Ρωσία. Το 1803 ο πρίγκιπας Ιωάννης, πατέρας του Γκριγκόλ, εγκαταστάθηκε στην Αγία Πετρούπολη, αλλά ο Γκριγκόλ έμεινε με τη μητέρα του στο κτήμα των Τσερετέλι στο Ιμερέτι.
Συγχωρεμένος από τον Τσάρο έναν χρόνο αργότερα, ο Γκριγκόλ εισήλθε στη ρωσική στρατιωτική θητεία και συμμετείχε στις τελικές φάσεις των Ναπολεόντειων Πολέμων, ιδιαίτερα στην πολωνική εκστρατεία τού 1813, για την οποία άφησε έναν απολογισμό. Ο Γκριγκόλ συνέχισε τη στρατιωτική του θητεία, φτάνοντας στο βαθμό τού αντισυνταγματάρχη (podpolkovnik) τού Συντάγματος Κοζάκων τού Αστραχάν. Μετά τη συνταξιοδότησή του από τον στρατό, έζησε στην Αγία Πετρούπολη, με επίκεντρο τη σύνταξη μίας ανθολογίας γεωργιανής ποίησης. Απεβίωσε εκεί, σε ηλικία 41 ετών και τάφηκε στη Λαύρα Aλεξάντερ Νέβσκι. Ο Nίκο Γιαβαχισβίλι, ιστορικός στο Κρατικό Πανεπιστήμιο της Τιφλίδας, πρότεινε το 2008 να συμπεριληφθεί ο Γκριγκόλ στον κατάλογο των βασιλέων της Γεωργίας ως Γρηγόριος Α΄.
Βιβλιογραφικές αναφορές
Κατηγορία:Δυναστεία των Μπαγκρατιόνι
Σημαία της Βόρειας Ολλανδίας
thumb|200px|Η σημαία της Βόρειας Ολλανδίας Η σημαία της Βόρειας-Ολλανδίας (Ολλανδικά:vlag van Noord-Holland) είναι η επίσημη σημαία της ομώνυμης επαρχίας. Καθιερώθηκε επίσημα στις 22 Οκτωβρίου του 1958, και φέρει τα χρώματα του θυρεού της επαρχίας.
Βόρεια Ολλανδία Κατηγορία:Βόρεια Ολλανδία
Κρίτων
Ο Κρίτων είναι έργο του Πλάτωνα που αναφέρεται στη δίκη και την εκτέλεση του Σωκράτη. Μαζί με τα Ευθύφρων, Απολογία και Φαίδων συγκαταλέγεται στην τετραλογία έργων του Πλάτωνα που περιγράφουν τη δίκη του Σωκράτη. Στον διάλογο συμμετέχουν ο Σωκράτης, στενός και εύπορος φίλος του Κρίτωνα.
Χρονολόγηση
Έχουμε τη δυνατότητα, μερικούς διαλόγους να τους χρονολογήσουμε απόλυτα, δηλαδή ή να τοποθετήσουμε το διάλογο σε ορισμένο χρονικό σημείο ή με βάση ένα terminum post quem να περιορίσουμε μέσα σε διάστημα αρκετά στενό το χρόνο της συγγραφής. Έτσι, όλα τα έργα που προϋποθέτουν το θάνατο του Σωκράτη έχουν γραφεί ύστερα από το έτος 399 π.Χ.. Αλλά και τα γλωσσικά κριτήρια και η σύγκριση του περιεχομένου μας δίνουν τη βάση για να χρονολογήσουμε σχετικά και όχι απόλυτα τους πλατωνικούς διαλόγους. Η δραματική ημερομηνία είναι σαφής: η συζήτηση μεταξύ του Σωκράτη και του Κρίτωνα διαδραματίζεται τρεις ημέρες πριν από την εκτέλεση του πρώτου. Η ημερομηνία συγγραφής είναι λιγότερο ξεκάθαρη, αλλά στο 52b ο Σωκράτης λέει ότι προτίμησε το θάνατο από την εξορία. Αν κάτι τέτοιο ισχύει ο Κρίτωνας πρέπει να γράφτηκε μετά την απολογία χωρίς να αποκλείεται η πιθανότητα ότι ο Πλάτων να δούλευε σε δύο ή περισσότερα έργα παράλληλα.
Η πρόταση απόδρασης
Οι λόγοι για τους οποίους ο Σωκράτης θα έπρεπε, σύμφωνα με τον Κρίτωνα, να δραπετεύσει είναι ότι αν εκτελεσθεί: Ακολουθεί ένα εκτεταμένο επιχείρημα που έχει σκοπό να αποδείξει ότι δεν πρέπει να αποδίδουμε σημασία στη γνώμη των πολλών, αλλά μόνο στη γνώμη του επαϊοντος και της ίδιας της αλήθειας. #p46b 46b
thumb|left|250px|«Ταύτα, ω φίλε εταίρε Κρίτων, να ξέρεις καλά ότι εμένα μου φαίνεται ότι τα ακούω όπως ακριβώς οι [[Κορύβαντες στην έκστασή τους νομίζουν ότι ακούν αυλούς και μέσα μου βουίζει ο ήχος αυτών των λόγων και με κάνει να μην μπορώ να ακούσω άλλους ]]
Εξωτερικοί σύνδεσμοι
Κατηγορία:Πλατωνικοί διάλογοι Κατηγορία:Σωκρατικοί διάλογοι Κατηγορία:Πολιτική φιλοσοφία στην Αρχαία Ελλάδα Κατηγορία:Βιβλία πολιτικής φιλοσοφίας Κατηγορία:Βιβλία φιλοσοφίας
Φιλαρίαση
Φιλαρίαση είναι μια παρασιτική νόσος κατά την οποία αποφράσσονται τα λεμφαγγεία της κοιλιάς. Προκαλείται από μια ομάδα σκωλήκων με το όνομα φιλάριες (filariae).
Οι φιλάριες είναι αποκλειστικά παράσιτα των τροπικών και υποτροπικών περιοχών. Το πιο γνωστό από τα νοσήματα αυτά είναι η λεμφαδενική φιλαρίαση που αναφέρεται και απλώς ως φιλαρίαση. Ο ενήλικος σκώληκας ζει μέσα στους λεμφαδένες και στα λεμφαγγεία, τα οποία αποφράσσει τελικώς, προκαλώντας την εντυπωσιακή κλινική εικόνα της ελεφαντίασης.
Κατηγορία:Παρασιτικές ασθένειες Κατηγορία:Τροπικές ασθένειες
Ξεναγός (αρχαιότητα)
Στην αρχαιότητα και ειδικότερα στο Σπαρτιατικό στρατό την ονομασία ξεναγοί έφεραν οι Σπαρτιάτες στρατηγοί που αναλάμβαναν τη διοίκηση των συμμαχικών στρατευμάτων. Οι ξεναγοί στρατηγοί ήταν αυτοί που καθόριζαν τον αριθμό των υπό στράτευση και τη δύναμη - τον αριθμό των στρατιωτικών μονάδων που ήταν υποχρεωμένη να παρατάξει κάθε σύμμαχος πόλη - κράτος. Στο καιρό της ειρήνης οργάνωναν ειδικές εκπαιδεύσεις κατά ενιαίο τύπο των νέων των συμμαχικών πόλεων.
Μετά την Ανταλκίδειο ειρήνη οι ξεναγοί εξαπέστειλαν φοροεισπράκτορες σε κάθε σύμμαχο πόλη για την είσπραξη του ανάλογου "φόρου εκστρατείας" που είχε επιβληθεί από τις ίδιες τις πόλεις (κατ΄ επιταγή) στους κατοίκους τους.
Πηγές
Κατηγορία:Αρχαία Σπάρτη Κατηγορία:Σπαρτιατικός στρατός
Σημαία του Ντρέντε
thumb|200px|Η σημαία του Ντρέντε Η σημαία του Ντρέντε καθιερώθηκε επίσημα στις 19 Φεβρουαρίου του 1947.
Τα χρώματα της σημαίας(κόκκινο και άσπρο) είναι τα παραδοσιακά χρώματα των Σαξόνων καθώς και του Αρχιεπισκόπου της Ουτρέχτης, ο οποίος ήταν στο παρελθόν κυβερνήτης της περιοχής.
Τα έξι άστρα συμβολίζουν τις 6 ιστορικές περιοχές(ντιγκσπιλ) της επαρχίας και ο πύργος την πόλη Κοεβόρντεν, που υπήρξε διοικητικό κέντρο της επαρχίας στο παρελθόν.
Ντρέντε Κατηγορία:Ντρέντε
Κύπελλο Κύπρου ποδοσφαίρου ανδρών 1939-40
Το Κύπελλο Κύπρου 1939-40 ήταν η 6η έκδοση του Κυπέλλου Κύπρου. Συμμετείχαν οι ομάδες της Α΄ κατηγορίας 1939-40. Νικήτρια ήταν η ΑΕΛ για δεύτερη φορά στην ιστορία της.
Σύστημα διεξαγωγής
Στο κύπελλο Κύπρου 1939-40 συμμετείχαν οι 6 ομάδες του πρωταθλήματος Α΄ κατηγορίας 1939-40. Διεξήχθη σε 3 γύρους με το σύστημα νοκ-άουτ. Οι αγώνες ήταν μονοί και διεξάγονταν στην έδρα της ομάδας που είχε κληρωθεί ως γηπεδούχος. Σε περίπτωση ισοπαλίας διεξαγόταν επαναληπτικός στο ίδιο γήπεδο.
Τελικός
Διαιτητής: Ανδρέας Παπαμιχαήλ
Πεζοπορικός: Ξάνθος Σαρρής, Λίλλης Ιερωνυμίδης, Αλκής Δημητρίου, Παντελής Δημητρίου, Φοίβος Πάπυρος, Κόκος Ηρακλείδης, Ανδρέας Στυλιανίδης, Γιάννης Μαυροψής, Τάκης Ταλιαδώρος, Κόκος Τζυρκώτης, Ανδρέας Κωνσταντίνου «Γιατρός»
Σκόρερ: 10΄ 1-0 Πανίκος Αραδιπιώτης, 30΄ 1-1 (δεν αναφέρεται)
Διαιτητής: Γιόζεφ Κιούνσλερ
ΑΕΛ: Χριστάκης Πιερίδης, Κώστας Σολέας, Μιχάλης Ξιούτας, Κόκος Κυπριανού, Γιαννής Σάββα, Ελισσαίος Ελευθερίου, Πανίκος Αραδιπιώτης, Χρίστος Νικολάου «Ίτταλος», Βάσος Αϊβαλιώτης, Κώστας Αϊβαλιώτης, Δήμος Ανδρέου
Σκόρερ: 30΄ 0-1 Τάκης Ταλιαδώρος, 48΄ 1-1 Κώστας Αϊβαλιώτης, 65΄ 2-1 Πανίκος Αραδιπιώτης, 70΄ 3-1 Πανίκος Αραδιπιώτης
Δείτε επίσης
Κατηγορία:Κύπελλο Κύπρου (ποδόσφαιρο ανδρών) Κατηγορία:Εγχώρια ποδοσφαιρικά κύπελλα 1939-1940
Κομητεία του Μπριέν
thumb|right|150px|Τα σύμβολα του Οίκου του Μπριέν Η Κομητεία του Μπριέν ήταν μια μεσαιωνική κομητεία στη Γαλλία γύρω από το Μπριέν-Λε-Σατώ στο διαμέρισμα του Μπαρ-συρ-Ωμπ.
Εξωτερικοί σύνδεσμοι
Κατηγορία:Κόμητες της Βρυένης Κατηγορία:Οίκος του Μπριέν
Παηδονιά Ιωαννίνων
Η Παηδονιά είναι ορεινό χωριό της Ηπείρου στην Περιφερειακή Ενότητα Ιωαννίνων.
Παραπομπές
Κατηγορία:Χωριά του νομού Ιωαννίνων Κατηγορία:Δήμος Πωγωνίου
Σημαία της Νότιας Ολλανδίας
thumb|200px|Η σημαία της Νότιας Ολλανδίας thumb|200px|Η σημαία που χρησιμοποιήθηκε από την επαρχία από το 1948 ως το 1985 Η σημαία της Νότιας Ολλανδίας καθιερώθηκε στις 15 Οκτωβρίου του 1985, αντικαθιστώντας τη σημαία που βρισκόταν σε χρήση από τον Ιούνιο του 1948.
Ο λέοντας και τα χρώματα της σημαίας (κόκκινο και κίτρινο) είναι παρμένα από τον εθνικό θυρεό.
Νότια Ολλανδία Κατηγορία:Νότια Ολλανδία
Λατίνοι Αυτοκράτορες της Κωνσταντινούπολης
Οι Λατίνοι Αυτοκράτορες της Κωνσταντινούπολης ήταν οι κυβερνήτες της Λατινικής Αυτοκρατορίας, ένα Σταυροφορικό βασίλειο με πρωτεύουσα την Κωνσταντινούπολη που δημιουργήθηκε στην Δ΄ Σταυροφορία (1204) και διατηρήθηκε μέχρι την ανακατάληψη της πόλης από τους Βυζαντινούς (1261). Το όνομα του είναι Λατινικής προέλευσης από την Δυτική και Καθολική Ευρώπη. Το επίσημο όνομα ήταν "Αυτοκρατορία της Ρωμανίας", διεκδικούσαν την διαδοχή της Ανατολικής Ρωμαϊκής Αυτοκρατορίας. Τα δικαιώματα της αμφισβητήθηκαν από την από την Αυτοκρατορία της Νίκαιας, την Αυτοκρατορία της Τραπεζούντας και το Δεσποτάτο της Ηπείρου. Η Αυτοκρατορία της Νίκαιας και ο Μιχαήλ Η´ Παλαιολόγος κατάφεραν τελικά να εκδιώξουν τους Λατίνους και να επαναφέρουν την Βυζαντινή Αυτοκρατορία.
Δείτε επίσης
Κατηγορία:Αυτοκράτορες της Λατινικής Αυτοκρατορίας της Κωνσταντινούπολης Κωνσταντινούπολης
Κοινότητα Μεσοχωρίου Ηρακλείου
Η Κοινότητα Μεσοχωρίου είναι κοινότητα του Δήμου Αρχανών - Αστερουσίων στην Περιφερειακή Ενότητα Ηρακλείου της Κρήτης, η οποία συστάθηκε το 1925 με το ΦΕΚ 27Α - 31/01/1925 με έδρα τον οικισμό Μεσοχωριό. Περιλαμβάνοντας μόνο την έδρα της, έχει 625 κατοίκους, σύμφωνα με την απογραφή του 2011 και εκπροσωπείται από πενταμελές Συμβούλιο με επικεφαλής τον πρόεδρο κ. Ιωάννη Βασιλικογιαννάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:
Παραπομπές
Κατηγορία:Δήμος Αρχανών - Αστερουσίων
Χέραρντ Έντελινκ
Ο Χέραρντ Έντελινκ (Gérard Edelinck, 20 Οκτωβρίου 1640 (βάπτιση) - 2 Απριλίου 1707) ήταν χαράκτης πλακών από χαλκό και εκτυπωτής Φλαμανδικής καταγωγής, ο οποίος εργάστηκε στο Παρίσι από το 1666 και πολιτογραφήθηκε Γάλλος πολίτης το 1675.
Βίος
Ο Έντελινκ γεννήθηκε στην Αμβέρσα, όπου έλαβε την πρώιμη εκπαίδευσή του υπό τους χαράκτες Γκασπάρ Χόιμπρεχτς (Gaspar Huybrechts) (1619–1684) και τον Κορνέλιους Χάλλε τον νεότερο (Cornelius Galle the Younger). Πήγε στο Παρίσι το 1666, όπου συνεργάστηκε με τον συνάδελφό του Φλαμανδό Νίκολας Πιτάου (Nicolas Pitau) τον πρεσβύτερο. Για να βελτιωθεί περαιτέρω, στη συνέχεια σπούδασε υπό τους Φρανσουά ντε Πουαγύ (François de Poilly), Ρομπέρ Ναντέιγ (Robert Nanteuil) και Φιλίπ ντε Σαμπέν. Αυτοί οι Δάσκαλοι έκαναν σε σύντομο χρονικό διάστημα ό, τι μπορούσαν για να τον βοηθήσουν και ο Έντελινκ κατέλαβε τελικά την πρώτη θέση μεταξύ των χαρακτών. μικρογραφία| [[Φιλίπ ντε Σαμπέν]] Η αριστεία του αναγνωρίστηκε καθολικά και, αφού έγινε γνωστός στον Λουδοβίκο ΙΔ΄, διορίστηκε, μετά από πρόταση του Σαρλ Λε Μπρεν, Δάσκαλος στην Ακαδημία που ιδρύθηκε στο εργοστάσιο των Γκομπλέν για την εκπαίδευση των εργαζομένων στη δημιουργία ταπισερί. Του ανατέθηκε επίσης η εκτέλεση πολλών σημαντικών έργων. Το 1677 κέρδισε την είσοδο στην Académie royale de peinture et de sculpture (Βασιλική Ακαδημία Ζωγραφικής και Γλυπτικής) με το Πορτρέτο του Φιλίπ ντε Σαμπέν, χαραγμένο σύμφωνα με την αυτοπροσωπογραφία του.
Έργο
μικρογραφία| Ο Αλέξανδρος και ο Ηφαιστίων επισκέπτονται την οικογένεια του Δαρείου στη σκηνή τους μετά τη μάχη της Ισσού, χαραγμένη από τον Χέραρντ Έντελινκ από πίνακα του Σαρλ Λε Μπρεν Το έργο αυτού του μεγάλου χαράκτη αποτελεί ιδίαν εποχή στην τέχνη. Οι εκτυπώσεις του αριθμούν πάνω από τετρακόσιες. Ο Έντελινκ τοποθετείται υπεράνω και πέραν από τους προκατόχους του και τους συγχρόνους του, διότι διακρίθηκε, όχι από μια άποψη, αλλά από κάθε άποψη, καθώς μπορεί ένας χαράκτης να αριστεύσει στην ορθότητα των μορφών, ένας άλλος στην απόδοση του φωτός και της σκιάς, και άλλοι στο χρώμα τις εκτυπώσεις τους και την υφή των επιφανειών, αυτός, ως ανώτατος κύριος του burin (εργαλείο χαρακτικής από ατσάλι), κατείχε και επέδειξε όλες αυτές τις ξεχωριστές ιδιότητες, σε μια τόσο πλήρη αρμονία που το μάτι δεν προσελκύεται από καμία από αυτές ιδιαίτερα, αλλά στηρίζεται στο ικανοποιητικό σύνολο.
Ο Έντελινκ ήταν ιδιαίτερα καλός ως χαράκτης πορτρέτων και εκτέλεσε εκτυπώσεις πολλών από τα πιο επιφανή πρόσωπα της εποχής του. Μεταξύ αυτών είναι οι Λε Μπρεν, Ριγκώ, Σαμπέν, Ναντέιγ, Ζαν ντε Λα Φονταίν, Κολμπέρ, Τζον Ντράιντεν, Ρενέ Ντεκάρ, Ζαν-Μπατίστ Λυλί κ.ά. Πέθανε στο Παρίσι το 1707. Ο μικρότερος αδελφός του Ζαν και ο γιος του Νικολά ήταν επίσης χαράκτες.
Μεταξύ των πιο διάσημων έργων του συγκαταλέγονται τα εξής:
Εξωτερικοί σύνδεσμοι
Κατηγορία:Φλαμανδοί χαράκτες Κατηγορία:Φλαμανδοί ζωγράφοι
Λαοκρατική Δημοκρατία της Υεμένης
Η Λαοκρατική Δημοκρατία της Υεμένης (αραβικά: جمهورية اليمن الديمقراطية الشعبية, Jumhūrīyat al-Yaman ad-Dīmuqrāṭīyah ash-Sha‘bīyah), η οποία αναφέρεται επίσης ως Νότια Υεμένη, Δημοκρατική Υεμένη ή Υεμένη (Άντεν), ήταν ένα κομμουνιστικό κράτος στη νότια και ανατολικές επαρχίες της μετέπειτα Δημοκρατίας της Υεμένης, συμπεριλαμβανομένης της νήσου Σοκότρα. Ενοποιήθηκε με την Αραβική Δημοκρατία της Υεμένης (κοινώς γνωστή ως «Βόρεια Υεμένη») στις 22 Μαΐου του 1990 σχηματίζοντας τη Δημοκρατίας της Υεμένης. Μετά από τέσσερα χρόνια ωστόσο, η Νότια Υεμένη κήρυξε την απόσχισή της, γεγονός το οποίο είχε ως αποτέλεσμα την κατάληψη της Νότιας Υεμένης και τον εμφύλιο πόλεμο του 1994.
Κυβερνεία
Μετά την ανεξαρτησία, τη Νότια Υεμένη ήταν χωρισμένη σε έξι κυβερνεία. Από το 1967 έως το 1978, κάθε κυβερνείο είχε ως ονομασία έναν αριθμό. Το 1979 δόθηκαν στα κυβερενία επίσημες ονομασίες. Τα νησιά: Καμαράν (μέχρι το 1972, όταν κατελήφθη από τη Βόρεια Υεμένη), Περίμ (Μεγιούν), Σοκότρα, Αμπντ-ελ-Κουρί, Σάμπα (κατοικημένα), Νταρσά και άλλα ακατοίκητα από το αρχιπέλαγος Σοκότρα ανήκαν στην περιοχή (μαριγιά) του πρώτου Κυβερνείου Άντεν υπό τον Πρωθυπουργό της κρατικής εποπτείας.
Παραπομπές
Κατηγορία:Ιστορία της Υεμένης Κατηγορία:Πρώην κράτη της Ασίας Κατηγορία:Κομμουνιστικά κράτη Κατηγορία:Λαϊκές Δημοκρατίες
Δεινόνυχος
Ο Δεινόνυχος (Deinonychus) είναι γένος σαρκοβόρων θηριόποδων δεινοσαύρων. Υπάρχει ένα επιβεβαιωμένο είδος, Deinonychus antirrhopus. Αυτός ο δεινόσαυρος, μήκους 3,4 μέτρων έζησε κατά τη διάρκεια του πρώιμου Κρητιδικού  πριν 115-108 εκατομμύρια χρόνια πριν από το μεσο-Άπτιο και στο πρώιμο Άλβιο στάδιο. Απολιθώματα έχουν ανακαλυφθεί στις πολιτείες των Η.Π.Α Μοντάνα, Ουαϊόμινγκ και Οκλαχόμα σε βράχους των σχηματισμών Κλόβερλι και Άντλερς, αν και δόντια τα οποία πιθανόν να ανήκουν σε Δεινόνυχο έχουν βρεθεί πολύ μακρύτερα, ανατολικά στο Μέριλαντ.
Η μελέτη του παλαιοντολόγου Τζων Όστρομ για το Δεινόνυχο στα τέλη της δεκαετίας του 1960, έφερε επανάσταση στον τρόπο με τον οποίο οι επιστήμονες σκέφτονταν σχετικά με τους δεινόσαυρους, οδηγώντας στην «Διαφωτιστική Αναγέννηση των Δεινοσαύρων» και προκαλώντας τη διαμάχη γύρω από το αν οι δεινόσαυροι ήταν θερμόαιμοι ή όχι. Πριν από αυτό, η δημοφιλής αντίληψη για τους δεινόσαυρους ήταν αυτή των βραδυκίνητων ερπετόμορφων γιγάντων. Ο Όστρομ παρατήρησε το μικροκαμωμένο σώμα, τη λεία, οριζόντια στάση, την σπονδυλική στήλη, παρόμοια με αυτήν των στρουθιονιδών και – ιδιαίτερα – τα διευρυμένα αρπακτικά νύχια των ποδιών που υποδείκνυαν ένα δραστήριο, ευκίνητο θηρευτή.
Η ονομασία «τρομερό νύχι» αναφέρεται στον ασυνήθιστα μεγάλο, σε σχήμα δρεπανιού, όνυχα του δεύτερου δακτύλου κάθε πίσω άκρου. Στο απολίθωμα YPM 5205 συντηρείται ένας μεγάλος καμπύλος όνυχας. Στη ζωή, οι αρχόσαυροι έχουν ένα κερατοειδές περίβλημα πάνω στο συγκεκριμένο κόκαλο που παρατείνει το μήκος του. Ο Όστρομ παρατήρησε νύχια κροκοδείλων και πτηνών και ανακατασκεύασε αυτό του YPM 5205 με μήκος πάνω από 120 χιλιοστά. Το όνομα του είδους, antirrhopus σημαίνει «αντίρροπος» (αντισταθμιστής ισορροπίας) και αναφέρεται στην πρόταση του Τζων Όστρομ για τη λειτουργία της ουράς. Όπως σε άλλους δρομεοσαυρίδες, οι σπόνδυλοι της ουράς έχουν σειρές οστεοποιημένων τενόντων και επιμηκυμένες κοκάλινες αποφύσεις. Αυτά τα χαρακτηριστικά μετέτρεπαν, φαινομενικά, την ουρά σε ένα άκαμπτο αντιστάθμισμα, αλλά ένα δείγμα του στενά συγγενικού Βελοσιράπτορα (Velociraptor mongoliensis) (IGM 100/986), έχει ένα αρθρωτό ουραίο σκελετό που καμπυλώνει πλαγίως σε ένα μακρύ σχήμα S. Αυτό υποδεικνύει ότι στην πραγματικότητα η ουρά μπορούσε να περιστραφεί αριστερά ή δεξιά με υψηλό επίπεδο ευκαμψίας.
Περιγραφή
left|thumb|Το μέγεθος του Δεινόνυχου σε σχέση με αυτό του ανθρώπου Με βάση τα πιο γνωστά δείγματα, ο Δεινόνυχος μπορούσε να φτάσει τα 3,4 μέτρα με ένα μέγιστο μήκος κρανίου 410 χιλιοστά, με ύψος γοφών 0,87 μέτρα και ένα ανώτατο βάρος 73 κιλών. Το κρανίο του ήταν εξοπλισμένο με πανίσχυρα σαγόνια, επενδεδυμένα με γύρω στα εξήντα καμπύλα, σε σχήμα λεπίδας, δόντια. Μελέτες γύρω από το κρανίο έχουν πραγματοποιήσει μια μεγάλη πρόοδο με την πάροδο των δεκαετιών. Ο Όστρομ ανακατασκεύασε τα, εν μέρει, ημιτελή διατηρημένα κρανία που είχε ανακαλύψει, σε τριγωνικά ευρεία και αρκετά παρόμοια με αυτά του Αλλόσαυρου (Allosaurus). Επιπλέον, κρανιακό υλικό του Δεινόνυχου και στενά συνδεδεμένα είδη που βρέθηκαν σε καλή τρισδιάστατη διατήρηση, καταδεικνύουν ότι ο ουρανίσκος ήταν πιο θολωτός από ότι νόμιζε ο Όστρομ, κάνοντας το ρύγχος πολύ πιο στενό, ενώ τα ζυγωματικά οστά (jugals) πλάταιναν προσδίδοντας μεγαλύτερη στερεοσκοπική όραση. Το κρανίο του Δεινόνυχου ήταν διαφορετικό από αυτό του Βελοκιράπτορα, ωστόσο είχε μια πιο αυτοδύναμη οροφή, σαν αυτή του Δρομεόσαυρου (Dromeosaurus) και δεν είχε τα πεπλατυσμένα ρινικά οστά του Βελοκιράπτορα. Το κρανίο και η κάτω γνάθος είχαν ανοίγματα (fenestra), τα οποία ελάττωναν το βάρος τους. Το άνοιγμα ανάμεσα στο μάτι και στο ρουθούνι (antorbital fenestra) ήταν ιδιαίτερα μεγάλο.
Όπως όλοι οι δρομεόσαυροι, ο Δεινόνυχος κατείχε μεγάλα χέρια (manus) με τρία νύχια σε κάθε άκρο. Το πρώτο δάκτυλο ήταν κοντύτερο και το δεύτερο μεγαλύτερο. Κάθε πίσω πόδι έφερε στο δεύτερο δάκτυλο ένα νύχι σε σχήμα δρεπανιού, που χρησιμοποιούνταν πιθανώς κατά τη διάρκεια της θήρευσης.
Δεν έχουν βρεθεί φτερά στενά συνδεδεμένα με απολιθώματα Δεινόνυχου. Παρ' όλα αυτά στοιχεία υποδεικνύουν ότι οι δρομεοσαυρίδες, συμπεριλαμβανομένου του Δεινόνυχου είχαν φτερά. Το γένος Μικροράπτορα (Microraptor) της ίδιας οικογένειας είναι παλιότερο γεωλογικά και πιο πρωτόγονο φυλογενετικά από το Δεινόνυχο. Πολλαπλά δείγματα Μικροράπτορα συντηρούν απολιθωμένα φτερά, παρόμοια με αυτά των σημερινών πουλιών στα χέρια, στα πόδια και στην ουρά. Ο Βελοσιράπτορας είναι χρονολογικά νεότερος από το Δεινόνυχο, αλλά ακόμα περισσότερα στενά συσχετισμένος. Ένα δείγμα Βελοκιράπτορα έχει βρεθεί με κατάλοιπα φτερών στη λεκάνη. Τέτοια απομεινάρια διατηρούνται όπου οι θυλακοειδείς σύνδεσμοι ενώνονται και αποτελούν άμεσους δείκτες των σύγχρονων φτερών.
Ταξινόμηση
thumb|right|250px|Μοντέλο Δεινόνυχου σε έκθεση. Ο Δεινόνυχος είναι ένας από τους πιο γνωστούς δρομεοσαυρίδες (dromeosauridae) και κοντινός συγγενής του μικρότερου σε μέγεθος Βελοκιράπτορα που έχει βρεθεί σε νεότερους βραχώδεις σχηματισμούς του ύστερου Κρητιδικού στην κεντρική Ασία. Ο κλάδος που σχηματίζουν αποκαλείται Βελοκιραπτορίνες (Velociraptorinae). Το όνομα της υποοικογένειας Βελοκιραπτορίνες χρησιμοποιήθηκε για πρώτη φορά από το Ρίντσεν Μπάρσμπολντ το 1983 και αρχικά περιείχε μόνο το γένος Βελοκιράπτορα. Αργότερα,ο Φιλ Κιουρί συμπεριέλαβε τους περισσότερους δρομεοσαυρίδες. Δύο είδη του Ύστερου Κρητιδικού, το Τσάαγκαν (Tsaagan) από τη Μογγολία και ο βορειοαμερικάνικος  Σαυρορνιθοληστής (Saurornitholestes) μπορεί να αποτελούν επίσης κοντινούς συγγενείς, αλλά το τελευταίο γένος είναι ελάχιστα γνωστό και δύσκολο στην κατάταξη. Ο Βελοκιράπτορας και οι υπόλοιποι της τάξης του θεωρείται ότι χρησιμοποιούσαν τα νύχια τους περισσότερο από τα κρανία τους ως δολοφονικά εργαλεία, αντίθετα με δρομεοσαυρίδες, σαν το Δρομεόσαυρο που είχε στιβαρό κρανίο. Μαζί με τους τροοδοντίδες, οι δρομεοσαυρίδες σχηματίζουν τον κλάδο των Δεινονυχοσαύριων, που είναι αδελφική ταξινομική μονάδα των πουλιών. Φυλογενετικά τα Δεινονυχοσαύρια αντιπροσωπεύουν την ομάδα των δεινοσαύρων, μη ιπτάμενου τύπου, με τη στενότερη σχέση με τα πουλιά.
Ανακάλυψη και ονοματοδοσία
Απολιθωμένα κατάλοιπα Δεινόνυχου (Deinonychus) στην Βόρεια Αμερική προέρχονται από το Σχηματισμό Κλόβερλι στη Μοντάνα και στο Ουαϊόμινγκ και τον κατά προσέγγιση συνομήλικο Σχηματισμό Άντλερς της Οκλαχόμα. Ο πρώτος χρονολογείται στο Ύστερο Άπτιο, μέσω πρώιμων σταδίων του Άλβιου του πρώιμου Κρητιδικού, γύρω στα 115 με 108 εκατομμύρια χρόνια πριν. Επιπλέον, δόντια που είναι πιθανόν να ανήκουν στο γένος, έχουν ανακαλυφθεί στα Ορυχεία Εξόρυξης Αργίλου Αρούντελ (μέσο-Άπτιο) στο Σχηματισμό Ποτόμακ στην Ατλαντική Παράκτια Πεδιάδα του Μέριλαντ..
Τα πρώτα απολιθώματα ήρθαν στο φως το 1931 στη νότια Μοντάνα κοντά στην πόλη του Μπρίτζερ. Ο επικεφαλής της ομάδας, ο παλαιοντολόγος Μπάρνουμ Μπράουν ασχολούνταν επί το πλείστον με την εκσκαφή και περιγραφή των απολιθωμάτων του ορνιθόποδου δεινόσαυρου Τενοντόσαυρου, ωστόσο στην αναφορά του από την τοποθεσία εκσκαφής στο Μουσείο Φυσικής Ιστορίας της Αμερικής, δήλωσε την ανακάλυψη ενός μικρού σαρκοβόρου δεινοσαύρου κοντά σε ένα σκελετό Τενοντόσαυρου, αλλά «ενταφιασμένος σε ασβέστη δυσχερή στην προετοιμασία». Ανεπίσημα ονόμασε το ζώο «Δαπτόσαυρο», ξεκίνησε τις προετοιμασίες περιγραφής του και εξέθεσε το σκελετό, αλλά ποτέ δεν ολοκλήρωσε τη δουλειά. Ο Μπράουν έφερε από το Σχηματισμό Κλόβερλι το σκελετό ενός μικρότερου θηριόποδου με φαινομενικά υπερμεγέθη δόντια, το οποίο ανεπίσημα αποκάλεσε «Μεγαλοδοντόσαυρο». Ο Τζων Όστρομ, παρατηρώντας το υλικό δεκαετίες αργότερα, συνειδητοποίησε ότι τα δόντια προήλθαν από Δεινόνυχο, αλλά ο σκελετός από ένα εντελώς διαφορετικό ζώο. Ονόμασε το δείγμα Μικροβενάτορ (Microvenator).
Λίγο περισσότερο από τριάντα χρόνια μετά, τον Αύγουστο του 1964, ο παλαιοντολόγος Τζων Όστρομ ηγήθηκε μιας αποστολής του Μουσείου Πήμποντι του Πανεπιστημίου του Γέιλ, όπου ανακαλύφθηκε επιπλέον σκελετικό υλικό. Αποστολές που πραγματοποιήθηκαν κατά τη διάρκεια των επόμενων δύο καλοκαιριών αποκάλυψαν περισσότερα από 1000 κόκαλα εκ των οποίων συμπεριλαμβάνονταν τρία τουλάχιστον άτομα. Δεδομένου ότι η σύνδεση μεταξύ των διάφορων κοκάλων που είχαν ανακτηθεί ήταν αδύναμη, κάνοντας τον ακριβή αριθμό των ατόμων αδύνατο να προσδιοριστεί με ακρίβεια, ο τύπος δείγματος (YPM 5205) του Δεινόνυχου περιορίστηκε στο πλήρες αριστερό πόδι και μέρος του δεξιού που αναμφίβολα άνηκαν στο ίδιο άτομο. Τα υπόλοιπα δείγματα εισήχθησαν σε πενήντα ξεχωριστές καταγραφές στο Μουσείο Πήμποντι Φυσικής Ιστορίας (Peabody Museum of Natural History) του Γέιλ.
Σε μεταγενέστερη μελέτη του Όστρομ και του Γκραντ Ε. Μέγιερ αναλύθηκε λεπτομερώς το υλικό τους, όπως επίσης και αυτό του «Δαπτόσαυρου» του Μπράουν και αποκαλύφθηκε ότι επρόκειτο για το ίδιο είδος. Ο Όστρομ εξέδωσε τις ανακαλύψεις το 1969, δίνοντας σε όλα τα δείγματα το νέο όνομα Deinonychus antirrhopus. «antirrhopus» και αναφέρεται στην πιθανή χρήση της άκαμπτης ουράς του.
Περαιτέρω ανακαλύψεις
thumb|left|Καλλιτεχνική απεικόνιση. Το 1974 ο Όστρομ εξέδωσε άλλη μια μονογραφία για τον ώμο του Δεινόνυχου για τον οποίο συνειδητοποίησε ότι το ηβικό οστό που είχε περιγράψει ήταν στην πραγματικότητα μια κορακοειδής απόφυση – ένα κομμάτι του ώμου. Τον ίδιο χρόνο, ήρθε στο φως ένα ακόμα δείγμα Δεινόνυχου στην Μοντάνα σε μια αποστολή του Πανεπιστημίου του Χάρβαρντ, επικεφαλής της οποίας τέθηκε ο Φάρις Τζένκινς. Η ανακάλυψη πρόσθεσε πολλά νέα στοιχεία: καλά διατηρημένα μηριαία οστά, εφηβαίο (pubes), ιερό οστό, ένα καλύτερο πυελικό κόκαλο (ilia), όπως επίσης κομμάτια του πέλματος και του μετατάρσιου. Ο Όστρομ περιέγραψε το απολίθωμα και επιθεώρησε τη σκελετική ανακατασκευή του Δεινόνυχου. Αυτήν τη φορά παρουσιάστηκε ένα πολύ μεγάλο ηβικό οστό τον οποίο τον οδήγησε να υποπτευθεί ότι μπορεί να υπήρχε μια μικρή κλίση προς τα πίσω, παρόμοια με αυτήν των πουλιών.
Ένας σκελετός Δεινόνυχου που περιλαμβάνει κόκαλα από το πρώτο (και πιο ακέραιο) δείγμα εκτίθεται στο Αμερικάνικο Μουσείο Φυσικής Ιστορίας, μαζί με ένα άλλο δείγμα στο Μουσείο Συγκριτικής Ζωολογίας (Museum of Comparative Zoology) του Πανεπιστημίου του Χάρβαρντ. Τα δείγματα του Μουσείου Φυσικής Ιστορίας και αυτά του Χάρβαρντ προέρχονται από μια διαφορετική τοποθεσία από αυτά του Πανεπιστημίου του Γέιλ. Ακόμη και σε αυτά οι σκελετοί είναι λειψοί και περιλαμβάνουν το στέρνο, τα στερνικά και κοιλιακά πλευρά και το ωοειδές οστό.
Ακόμα και μετά την έρευνα του Όστρομ αρκετές μικρές ομάδες υλικού εγκιβωτισμένες σε ασβέστη παραμένουν ανέτοιμες σε αποθήκη του Αμερικάνικου Μουσείου. Αποτελούνται επί το πλείστον από μεμονωμένα κόκαλα και οστέινα αποκόμματα, μαζί με την αρχική «μήτρα» ή τον περιβάλλοντα βράχο όπου είχαν θαφτεί. Μια εξέταση των συγκεκριμένων ακατέργαστων ομάδων από τους Τζέραλντ Γκρέλετ-Τίνερ και Πίτερ Μακοβίκι το 2000 αποκάλυψε ένα ενδιαφέρον παραβλεπόμενο χαρακτηριστικό. Πολλά μακριά λεπτά κόκαλα, ταυτοποιημένα ως οστεοποιημένοι τένοντες (διαρθρώσεις που προσέδιδαν ακαμψία στην ουρά του ζώου) αποδείχτηκαν ότι επρόκειτο στην πραγματικότητα για κοιλιακά πλευρά (gastralia). Ακόμα πιο αξιοσημείωτο, ένας μεγάλος αριθμός παραβλεπόμενων απολιθωμένων κελυφών αυγών ανακαλύφθηκε στην βραχώδη «μήτρα» που περιέβαλλε το αρχικό δείγμα Δεινόνυχου.
Σε μεταγενέστερη, πιο λεπτομερή αναφορά για τα κελύφη, οι Γκρέλετ-Τινερ και Μακοβίκι συμπέραναν ότι το αυγό ανήκε σχεδόν αναμφίβολα στο Δεινόνυχο, αντιπροσωπεύοντας το πρώτο αναγνωρισμένο αυγό δρομεοσαυρίδη. Επιπροσθέτως, το εξωτερικό κάλυμμα του κελύφους βρέθηκε σε κοντινή επαφή με τα πλευρά, υποδεικνύοντας ότι ο Δεινόνυχος πιθανώς σκέπαζε τα αυγά του. Αυτό υποδηλώνει ότι ο Δεινόνυχος χρησιμοποιούσε τη θερμοκρασία του σώματός του, ως μηχανισμό επώασης και μαρτυρεί ενδοθερμία, όμοια με τα σημερινά πουλιά. Περαιτέρω έρευνα από το Γκρέγκορι Έρικσον και άλλους συνεργάτες αποκαλύπτει ότι το άτομο ήταν 13 ή 14 ετών όταν πέθανε και η ανάπτυξή του είχε ολοκληρωθεί. Αντίθετα με άλλα θηριόποδα, στη μελέτη τους για τα δείγματα που βρέθηκαν συνδεδεμένα με αυγά ή φωλιές, είχε σταματήσει να αναπτύσσεται.
Επιπτώσεις
thumb|right|Η ομοιότητα των πρόσθιων άκρων του Δεινόνυχου (αριστερά) με αυτών του [[Αρχαιοπτέρυξ (δεξιά) οδήγησε τον Τζων Όστρομ να αναβιώσει τη σύνδεση ανάμεσα στους δεινόσαυρους και τα πουλιά.]] Η περιγραφή του Όστρομ για το Δεινόνυχο το 1969 αποτελεί την πιο σημαντική ανακάλυψη των μέσων του 20ου αιώνα στον τομέα της παλαιοντολογίας δεινοσαύρων. Η ανακάλυψη του συγκεκριμένου, φανερά δραστήριου και ταχύ θηρευτή επανατοποθέτησε την επιστημονική (και λαοφιλής) αντίληψη για τους δεινόσαυρους και άνοιξε το δρόμο για την ανάπτυξη της θεωρίας ότι οι δεινόσαυροι ήταν θερμόαιμοι. Αυτή η ανάπτυξη χαρακτηρίζεται ως «Διαφωτιστική Αναγέννηση των Δεινοσαύρων». Αρκετά χρόνια αργότερα, ο Όστρομ παρατήρησε ομοιότητες ανάμεσα στο δείκτη του Δεινόνυχου με αυτόν των πουλιών, οι οποίες τον οδήγησαν στην επαναφορά την υπόθεσης ότι τα πουλιά προέρχονται από τους δεινόσαυρους. Τριάντα χρόνια αργότερα, η ιδέα είναι σχεδόν παγκόσμια αποδεκτή.
Εξ' αιτίας της εξαιρετικά κοινής με αυτήν των πουλιών ανατομίας και κοντινής συγγένειας με άλλους δρομεοσαυρίδες, οι παλαιοντολόγοι υποθέτουν ότι ο Δεινόνυχος πιθανώς καλύπτονταν με φτερά. Ξεκάθαρα απολιθωμένα στοιχεία τύπου παρόμοιου με αυτών των σύγχρονων πουλιών υφίστανται για αρκετούς δρομεοσαυρίδες, όπως ο Βελοκιράπτορας και ο Μικροράπτορας, αν και δεν υπάρχει αδιάσειστη απόδειξη για τον ίδιο το Δεινόνυχο. Όταν διεξάγονται μελέτες, σχετικές με όμοια θέματα, όπως το εύρος κίνησης των πρόσθιων άκρων, παλαιοντολόγοι σαν τον Φιλ Σέντερ λαμβάνουν υπ' όψη τους την πιθανή παρουσία φτερών πτήσης.
Παλαιοβιολογία και παλαιοοικολογία
Γεωλογικά στοιχεία υποδεικνύουν ότι ο Δεινόνυχος κατοικούσε σε πεδιάδες πλυμμυρών ή σε έλη. Τόσο το παλαιοπεριβάλλον του άνω Σχηματισμού Κλόβερλι, όσο και αυτό του Άντλερς αποτελείται από τροπικά ή υποτροπικά δάση, δέλτα και λιμνοθάλασσες, όχι διαφορετικά από αυτά της σύγχρονης Λουιζιάνα. Άλλα ζώα με τα οποία ο Δεινόνυχος μοιράζονταν τον κόσμο του ήταν φυτοφάγοι δεινόσαυροι, όπως ο τεθωρακισμένος Σαυροπέλτας (Sauropelta) και οι ορνιθόποδοι Ζεφυρόσαυρος (Zephyrosaurus) και Τενοντόσαυρος (Tenontosaurus). Στην Οκλαχόμα το οικοσύστημα του Δεινόνυχου περιελάμβανε το μεγάλο θηριόποδο Ακροκανθόσαυρο (Acrocanthosaurus), το τεράστιο σαυρόποδο Σαυροποσειδών (Sauroposeidon), το συγγενικό με τους σημερινούς κροκόδειλους Γωνιοφόλις (Goniopholis) και τον Λεπιδόστεο (Lepidosteus) της οικογένειας των ακτινοπτέρυγων. Αν τα δόντια που βρέθηκαν στο Μέριλαντ ανήκουν σε Δεινόνυχο, τότε οι γείτονές του θα περιελάμβαναν επίσης τον Αστρόδοντα (Astrodon) και έναν νοδόσαυρο (με την ονομασία Πρικονόδοντα (Priconodon)), γνωστούς μόνο από κατάλοιπα δοντιών. Το μέσο τμήμα του Σχηματισμού Κλόβερλι ποικίλλει ηλικιακά από 115 ± 10 με 108 ± 0,2 εκατομμύρια χρόνια πριν.
Κυνηγετική συμπεριφορά
thumb|left|Ζευγάρι τρέφεται από [[κουφάρι ζώου.]] Δόντια Δεινόνυχου που βρέθηκαν συνδεδεμένα με απολιθώματα του ορνιθόποδου δεινόσαυρου Τενοντόσαυρου είναι αρκετά κοινά στο Σχηματισμό Κλόβερλι. Έχουν ανακαλυφθεί δύο περιοχές ανασκαφών που διατηρούν απολιθώματα Δεινόνυχου, διατηρημένα σε ικανοποιητική κατάσταση σε κοντινή απόσταση με αυτά Τενοντόσαυρων. Η πρώτη περιοχή ανασκαφών, το Γέιλ στο Σχηματισμό Κλόβερλι στη Μοντάνα, περιλαμβάνει έναν μεγάλο αριθμό δοντιών τεσσάρων ενηλίκων και ενός εφήβου. Ο συνδυασμός του συγκεκριμένου αριθμού σκελετών σε μία και μόνο περιοχή καταδεικνύει ότι η ομάδα ενδέχεται να είχε τραφεί με το ζώο και πιθανώς να το είχε κυνηγήσει. Οι Όστρομ και Μάξγουελ χρησιμοποίησαν αυτήν την πληροφορία για να υποθέσουν ότι ο Δεινόνυχος ζούσε και κυνηγούσε σε αγέλες. Η δεύτερη τοποθεσία περιέχει έξι ατελείς σκελετούς Τενοντόσαυρου διαφορετικών μεγεθών, μαζί με έναν ατελή σκελετό Δεινόνυχου. Επιπλέον, το βραχιόνιο οστό ενός τενοντόσαυρου φέρει αποτυπώματα δοντιών του θηρευτή. Ο Μπρίνκμαν κ.α (1998) επισήμαναν ότι η μάζα ενός ενήλικου ζώου όφειλε να κυμαίνεται γύρω στα 70 – 100 κιλά, ενώ οι ενήλικοι τενοντόσαυροι πιθανόν ζύγιζαν 1 – 4 τόνους. Ένας μοναχός Δεινόνυχος δεν θα μπορούσε να σκοτώσει έναν ενήλικα τενοντόσαυρο, υποδεικνύοντας την πιθανότητα ομαδικού κυνηγιού.
Μια πρόσφατη έρευνα των Ρόουτς και Μπρίνκμαν έθεσε το ερώτημα της ομαδικής κυνηγετικής συμπεριφοράς του Δεινόνυχου, βασισμένη σε ό,τι είναι γνωστό γύρω από το σύγχρονο κυνήγι των σαρκοβόρων και της ταφονομίας των τοποθεσιών όπου βρέθηκαν τενοντόσαυροι. Σύγχρονοι αρχόσαυροι (πτηνά και κροκόδειλοι) και δράκοι του Κομόντο εκδηλώνουν ελάχιστη  συνεργατική κυνηγετική συμπεριφορά· αντί αυτού, είναι συνήθως είτε μοναχικοί κυνηγοί ή τρέφονται από κουφάρια πρόσφατα σκοτωμένων ζώων. Για παράδειγμα, σε περιστάσεις όπου ομάδες δράκων του κομόντο τρέφονται μαζί, τα μεγαλύτερα άτομα τρώνε πρώτα και επιτίθενται σε μικρότερους δράκους που επιχειρούν να τραφούν. Σε περίπτωση που το νεότερο άτομο σκοτωθεί, τρώγεται από τα υπόλοιπα. Όταν αυτή η πληροφορία εφαρμόζεται σε τοποθεσίες τενοντόσαυρων διαφαίνεται ότι το αποτέλεσμα είναι αμετάβλητο, με το Δεινόνυχο να χρησιμοποιεί μια στρατηγική θήρευσης, όπως αυτή των δράκων του Κομόντο ή των κροκοδείλων. Σκελετικά κατάλοιπα Δεινόνυχου που βρέθηκαν σε τέτοιες τοποθεσίες προέρχονται από ανήλικους με τα χαμένα μέρη κατά πάσα πιθανότητα φαγωμένα από άλλους του είδους. Αφ' ετέρου, ένα δοκίμιο του Λι κ.α.. περιγράφει τοποθεσίες με ίσες αποστάσεις πατημασιών και παράλληλες σειρές από ίχνη (trackways) που υποδηλώνουν αγέλαιη ομαδική συμπεριφορά.
Ισχύς δαγκώματος
Εκτιμήσεις για την ισχύ δαγκώματος του Δεινόνυχου πραγματοποιήθηκαν για πρώτη φορά το 2005, βασισμένες σε ανακατασκευασμένο μυϊκό σύστημα των γνάθων. Η μελέτη κατέληγε ότι η μέγιστη δύναμη των σιαγόνων του Δεινόνυχου αντιπροσώπευε μόνο το 15% αυτής των σύγχρονων αλιγάτορων της Αμερικής. Μια εργασία του Πωλ Γκίγκνακ και άλλων συναδέλφων το 2010 επιχείρησε να εκτιμήσει την ισχύ των σιαγόνων βασισμένη σε αποτυπώματα δοντιών οστά ενός Τενοντόσαυρου που είχαν ανακτηθεί πρόσφατα. Τα συγκεκριμένα αποτυπώματα προέρχονταν από ένα μεγαλόσωμο άτομο και προμήθευσαν το πρώτο στοιχείο που αποδείκνυε ότι τα δόντια ενός ενήλικα Δεινόνυχου μπορούσαν να διαπεράσουν τα κόκαλα. Χρησιμοποιώντας τα αποτυπώματα η ομάδα του Γκίγκνακ κατόρθωσε να καθορίσει τη δύναμη των γνάθων του ζώου βασισμένοι εξ' ολοκλήρου σε βιομηχανικές μελέτες, σε τιμές σημαντικά υψηλότερες από ό,τι προγενέστερες μελέτες είχαν εκτιμήσει, που ανέρχονταν ανάμεσα σε 4.100 με 8.200 νιούτον, μεγαλύτερη σημερινών σαρκοβόρων θηλαστικών, όπως η ύαινα και ισότιμη με ένα αλιγάτορα παρόμοιου μεγέθους.
Ο Γκίγκνακ και οι συνεργάτες του, παρατήρησαν όμως ότι τα αποτυπώματα δοντιών Δεινόνυχου είναι σχετικά σπάνια και, αντίθετα με μεγαλύτερα θηριόποδα, όπως ο Τυραννόσαυρος (Tyrannosaurus) δεν διαπερνούσε ή έτρωγε κόκαλα. Αντί αυτού, φαίνεται ότι χρησιμοποιούσε την υψηλή ισχύ των σιαγόνων του σε περίπτωση άμυνας ή θήρευσης παρά για σίτιση.
Λειτουργία των άκρων
thumb|Μέρος των κοκάλων του ποδιού που αναπαριστά το δρεπανοειδές νύχι στο. Παρά το γεγονός ότι αντιπροσωπεύει το πιο ιδιαίτερο χαρακτηριστικό του Δεινόνυχου, το σχήμα και η καμπυλότητα του δρεπανοειδούς όνυχα ποικίλλει ανάμεσα στα δείγματα. Ο τύπος δείγματος που περιέγραψε ο Όστρομ το 1969 έχει ένα στρογγυλό κυρτωμένο νύχι σε σχήμα δρεπανιού, ενώ ένα νεότερο δείγμα του 1976 έχει ένα νύχι με πολύ μικρότερη κύρτωση, περισσότερο κοινό με τα 'φυσιολογικά' νύχια των υπόλοιπων δακτύλων. Ο Όστρομ πρότεινε ότι αυτή η διαφορά στο μέγεθος και στο σχήμα των νυχιών οφείλονταν σε ατομικές, σεξουαλικές ή ηλικιακές μεταβολές.
Ο Όστρομ παρατήρησε ότι ο Δεινόνυχος χρησιμοποιούσε το δρεπανοειδές νύχι για να κόψει και να κομματιάσει το θήραμά του. Ορισμένοι ερευνητές πρότειναν ακόμα ότι ο όνυχας χρησιμοποιούνταν στο ξεκοίλιασμα μεγάλων κερατόψιων δεινοσαύρων. Άλλες μελέτες υποδεικνύουν ότι τα νύχια δεν χρησιμοποιούνταν για να κομματιάζουν αλλά για να προκαλούν μικρά τραύματα στο θύμα. Υπάρχουν, επίσης, ανατομικά και ιχνηλατικά στοιχεία ότι ο συγκεκριμένος όνυχας κρατιόταν πάνω από το έδαφος, ενώ ο δεινόσαυρος στηρίζονταν στο τρίτο και τέταρτο δάκτυλο. Ο Μάνινγκ κ.α (2005) πραγματοποίησαν δοκιμές πάνω σε ένα ρομποτικό αντίγραφο που προσομοίωνε την ανατομία του Δεινόνυχα και του Βελοκιράπτορα, χρησιμοποιώντας υδραυλικά έμβολα που οδηγούσαν το αντίγραφο να πλήξει ένα κουφάρι χοίρου. Στις συγκεκριμένες δοκιμές τα νύχια προκάλεσαν μόνο επιφανειακές πληγές και δεν μπόρεσαν να ξεσκίσουν τη σάρκα. Οι ερευνητές πρότειναν ότι οι όνυχες θα ήταν πιο αποτελεσματικοί στην αναρρίχηση παρά στο να προκαλούν θανατηφόρα χτυπήματα.
Ο Όστρομ συνέκρινε δείγματα Δεινόνυχα με αυτά στρουθοκαμήλου και καζουαρίου. Παρατήρησε ότι τα συγκεκριμένα είδη πουλιών μπορούν να προκαλέσουν σοβαρούς τραυματισμούς με το μεγάλο νύχι του δεύτερου δακτύλου. Ο καζουάριος έχει νύχια μήκους 125 χιλιοστών. Ο Όστρομ παρέπεμψε στον ορνιθολόγο Έρνεστ Τόμας Γκίλιαρντ (1958), λέγοντας ότι μπορούν να ακρωτηριάσουν ένα χέρι ή να προκαλέσουν σοβαρή ζημιά στην κοιλιακή χώρα ενός άντρα. Ο Κόφρον (1999 και 2003) μελέτησε 241 καταγεγραμμένες επιθέσεις καζουαρίων και ανακάλυψε το θάνατο ενός ανθρώπου και δύο σκυλιών, αλλά δεν περισυνέλεξε κάποια απόδειξη ότι οι καζουάριοι μπορούν να ξεκοιλιάσουν ή να διαμελίσουν άλλα ζώα. Οι καζουάριοι χρησιμοποιούν τα νύχια τους για την υπεράσπιση τους και για την επίθεση σε απειλητικά προς αυτούς ζώα. Η Σεριέμα έχει επίσης ένα διευρυμένο νύχι στο δεύτερο δάκτυλο, που το χρησιμοποιεί για να κομματιάζει μικρού μεγέθους θηράματα για μια πιο εύκολη κατάποση.
left|thumb|Καλλιτεχνική απεικόνιση ατόμου σε στάση ξεκούρασης με τα πρόσθια άκρα αναδιπλωμένα. Μελέτες του Φιλ Σέντερ το 2006 υποδεικνύουν ότι τα πρόσθια άκρα του Δεινόνυχου δεν χρησιμοποιούνταν μόνο για αρπαγή, αλλά και για μεταφορά αντικειμένων, με επιπλέον στήριγμα το στήθος. Αν τα δάχτυλα και οι πτέρυγες του Δεινόνυχου ήταν καλυμμένες με φτερά, το φτέρωμα θα περιόριζε σε κάποιο βαθμό το εύρος κίνησης των πρόσθιων. Παραδείγματος χάρη, όταν ο δεινόσαυρος έτεινε το χέρι του μπροστά, η 'παλάμη' του αυτόματα περιέρχονταν σε μια ανοδικά στρεφόμενη θέση. Αυτό θα προκαλούσε τον αποκλεισμό και των δύο φτερών, σε περίπτωση που τα άκρα εκτείνονταν ταυτόχρονα, οδηγώντας τον Σέντερ να συμπεράνει ότι η μεταφορά αντικειμένων θα επιτελούνταν με μόνο ένα χέρι κάθε φορά. Η λειτουργία των δακτύλων θα παρεμποδίζονταν επίσης από το φτέρωμα. Για παράδειγμα, μόνο το τρίτο δάκτυλο του χεριού θα μπορούσε να πραγματοποιήσει δραστηριότητες, όπως η διερεύνηση ρωγμών του εδάφους σε αναζήτηση μικρών θηραμάτων και μόνο σε μια θέση κατακόρυφη με την κύρια πτέρυγα. Ο Άλαν Γκίσλικ το 2001 σε μια έρευνα γύρω από το μηχανισμό των πρόσθιων άκρων του ζώου, ανακάλυψε ότι παρά την παρουσία μεγάλων φτερών, η αρπακτική ικανότητα του χεριού δεν εμποδίζονταν σε σημαντικό βαθμό· αντί αυτού, η αρπαγή πραγματοποιούνταν κατακόρυφη στην πτέρυγα και αντικείμενα πιθανώς μεταφέρονταν από κοινού με τα δύο χέρια, σε μια στάση "εναγκαλισμού", βρίσκοντας ό,τι έχει υποστηριχθεί σε μεταγενέστερες μελέτες πρόσθιων ακρών των Κάρπεντερ και Σέντερ.
Δείγματα αποδεικνύουν ότι ανήλικοι και έφηβοι Δεινόνυχες παρουσιάζουν ορισμένες μορφολογικές διαφορές με ενήλικους. Χάρη λόγου, τα χέρια των νεότερων δειγμάτων ήταν αναλογικά μακρύτερα από αυτά των ενηλίκων, μια πιθανή ένδειξη διαφορετικής ηλικιακής συμπεριφοράς.
Ταχύτητα
Οι δρομεοσαυρίδες, ειδικά ο Δεινόνυχος, χαρακτηρίζονται από τα μέσα ενημέρωσης ως ασυνήθιστα γρήγορα ζώα, κάτι που ο ίδιος ο Όστρομ είχε υποθέσει στην αρχική του περιγραφή. Όμως, κατά την πρώτη επιθεώρηση δεν είχε βρεθεί ένα ολόκληρο πόδι Δεινόνυχου και η υπόθεση του Όστρομ σχετικά με το μήκος του μηριαίου οστού (άνω οστό του ποδιού) αποδείχθηκε αργότερα υπερεκτιμημένη. Σε μια μεταγενέστερη μελέτη, ο Όστρομ παρατήρησε ότι η αναλογία του μηρού με το κνημιαίο οστό (κάτω οστό του ποδιού) δεν είναι τόσο σημαντική, όσο το σχετικό μήκος του πέλματος και του κάτω μέρος του ποδιού. Στην τωρινή εποχή, η αναλογία πουλιών – δρομέων, όπως η Στρουθοκάμηλος είναι 0,95. Στους ασυνήθιστα ταχείς δεινόσαυρους σαν το Στρουθιόμιμο (Struthiomimus), η αναλογία είναι 0,68, αλλά στο Δεινόνυχο ανέρχεται στο 0,48. Ο Όστρομ δήλωσε ότι "το μόνο λογικό πόρισμα" είναι ότι ο Δεινόνυχος δεν ήταν ιδιαίτερα γρήγορος, σε σύγκριση με άλλους δεινόσαυρους και αναμφίβολα πιο αργός από τα σύγχρονα πουλιά – δρομείς.
Ο Ρίτσαρντ Κόουλ το 1981 στη μελέτη του για πατημασιές δεινοσαύρων του Καναδά πραγματοποίησε εκτιμήσεις ταχύτητας βαδίσματος των ζώων, βασισμένες σε σειρές ιχνών (trackways) που προέρχονταν από διαφορετικά είδη στο Σχηματισμό Γκέθλινγκ της Βρετανικής Κολομβίας. Ο Κόουλ εκτίμησε μια από αυτές τις σειρές, που προέρχονταν από το, γνωστό μόνο από ίχνη, είδος (icnhospecies) Irenichnites gracilis (πιθανώς Δεινόνυχου) σε μια ταχύτητα βαδίσματος που ανέρχονταν σε 10,1 χιλιόμετρα την ώρα.
Αυγά
thumb|300px|right|Καλλιτεχνική αναπαράσταση ατόμου σε θέση επώασης. Η ταυτοποίηση το 2000 ενός πιθανούς αυγού Δεινονυχου, συσχετισμένο με ένα πρωτογενές δείγμα επέτρεψε σύγκριση με άλλους θηριόποδους δεινόσαυρους, στα πλαίσια της δομής των αυγών, του φωλιάσματος και της αναπαραγωγής. Στην εξέταση του δείγματος το 2006 οι Γκρέλετ – Τίνερ και Μακοβίκι διερεύνησαν την πιθανότητα ότι ο δρομεοσαυρίδης είχε τραφεί από το αυγό ή ότι τα υπολείμματα του αυγού σχετίστηκαν με το σκελετό από σύμπτωση. Απέρριψαν την ιδέα ότι το αυγό αποτέλεσε γεύμα για το θηριόποδο, παρατηρώντας ότι τα υπολείμματα είχαν τοποθετηθεί ανάμεσα στα κοιλιακά πλευρά και τα οστά των πρόσθιων άκρων, καταδεικνύοντας την πιθανότητα απουσίας περιεχομένου του στομαχιού του ζώου. Επιπλέον, ο τρόπος με τον οποίο το αυγό είχε συνθλιβεί και κατακερματιστεί υποδεικνύει ότι παρέμεινε ανέπαφο κατά τον ενταφιασμό και διασπάστηκε από τις διεργασίες απολίθωσης. Η πρόταση της τυχαίας σύνδεσης του αυγού με το δεινόσαυρο βρέθηκε επίσης απίθανη· τα κόκαλα που το περιέβαλλαν δεν είχαν διασκορπιστεί ή απεξαρθρωθεί, αλλά παρέμειναν σχετικά άθικτα σε σχέση με τις θέσεις τους στη ζωή, υποδεικνύοντας ότι η περιοχή γύρω από το αυγό δεν είχε διαταραχθεί κατά τη διάρκεια της συντήρησης. Το γεγονός ότι τα κόκαλα προέρχονταν από την κοιλιά (gastralia), τα οποία απαντώνται σπάνια διαρθρωμένα, υποστήριξε την ερμηνεία. Όλα τα στοιχεία, σύμφωνα με τους Γκρέλετ – Τίνερ και Μακοβίκι μαρτυρούν ότι το αυγό παρέμεινε αλώβητο κάτω από το σώμα του Δεινόνυχου όταν θάφτηκε. Είναι πιθανό ότι αυτό αντιπροσωπεύει συμπεριφορά επώασης ή τρόπου φωλιάσματος, ίδιου τύπου με αυτήν των συγγενικών τροοδοντίδων και οβιραπτορίδων ή ότι το αυγό βρίσκονταν στην πραγματικότητα στο εσωτερικό του ωαγωγού όταν το ζώο πέθανε.
Εξέταση της μικροδομής του αυγού επιβεβαιώνει ότι ανήκε σε ένα θηριόποδο, αφού εμφανίζει χαρακτηριστικά αυγών άλλων γνωστών θηριόποδων και διαφορές με αυγά ορνιθίσχιων και σαυρόποδων. Σε σύγκριση με τους μανιράπτορες δεινόσαυρους, το αυγό του Δεινόνυχου είναι περισσότερο κοινό με αυτά των οβιραπτορίδων, παρά με αυτά των τροοδοντίδων, παρ' όλο που μελέτες υποδεικνύουν ότι οι τελευταίοι είναι κοντινότεροι συγγενείς με τους δρομεοσαυρίδες. Παρά το γεγονός ότι το αυγό ήταν πολύ άσχημα συνθλιμμένο για να καθοριστεί με ακρίβεια το μέγεθός του, οι Γκρέλετ – Τίνερ και Μακοβίκι εκτίμησαν μια διάμετρο γύρω στα 7,2 εκ., βασισμένη στο πλάτος του πυελικού σωλήνα, μέσα από τον οποίον το αυγό έπρεπε να διέλθει. Το μέγεθος είναι παρόμοιο με τα μεγαλύτερα αυγά του οβιραπτορίδη Σιτιπάτιου (Citipati), διαμέτρου 7.2 εκ.. Το Σιτιπάτιο και ο Δεινόνυχος παρουσιάζουν την ίδια συνολική μάζα σώματος, υποστηρίζοντας την εκτίμηση. Επιπροσθέτως, τα πάχη των κελυφών των αυγών των Σιτιπάτιου και Δεινόνυχου είναι σχεδόν πανομοιότυπα και δεδομένου ότι το πάχος του περιβλήματος συσχετίζεται με τον όγκο του αυγού, ενισχύεται περαιτέρω η ιδέα ότι το μέγεθος των αυγών των δύο ζώων ανέρχεται στα ίδια επίπεδα.
Εξωτερικοι σύνδεσμοι
Κατηγορία:Δρομεοσαυρίδες
Σημαία του Φλέβολαντ
thumb|200px|Η σημαία του Φλέβολαντ Η σημαία του Φλέβολαντ καθιερώθηκε επίσημα στις 19 Φεβρουαρίου του 1989. Συμβολίζει την αποξήρανση των νοτίων τμημάτων της επαρχίας και τη διεκδίκηση εδάφους από τη λίμνη Άισελμεϊρ. Η κίτρινη λωρίδα που είναι κυματιστή στο αριστερό μισό της σημαίας και ίσια στο δεξί, συμβολίζει τη μετατροπή της θάλασσας σε ξηρά. Το μπλε τμήμα της σημαίας συμβολίζει το νερό και το πράσινο την ξηρά.
Το γαλλικό fleur-de-lys στο επάνω αριστερό τμήμα της σημαίας βρίσκεται εκει προς τιμήν του C.Lely, που σχεδίασε τα πρώτα πόλντερ.
Φλέβολαντ Κατηγορία:Φλέβολαντ
Τελλόγλειο Ίδρυμα Τεχνών
Το Τελλόγλειο Ίδρυμα Τεχνών Α.Π.Θ. είναι ίδρυμα και μουσείο τέχνης με έδρα τη Θεσσαλονίκη. Ιδρύθηκε το 1972 από το ζεύγος Νέστορα και Αλίκης Τέλλογλου με την δωρεά ολόκληρης της περιουσίας και των έργων τέχνης που είχαν στην κατοχή τους και τα επόμενα χρόνια εμπλουτίστηκε με διάφορες δωρεές πολλών φίλων της τέχνης, ανάμεσα στους οποίους συγκαταλέγονται οι Τώνης και Ιωάννα Σπητέρη, Γεώργιος Μουρέλος, Δημήτριος Τσάμης και άλλοι. Κύριοι στόχοι του Τελλόγλειου είναι η επαφή του κοινού με την τέχνη και τις συλλογές του ιδρύματος (με ιδιαίτερη έμφαση στους μαθητές και τους φοιτητές μέσω εκπαιδευτικών προγραμμάτων) και η ενίσχυση της καταγραφής και μελέτης της πολιτιστικής κληρονομιάς της Ελλάδας.
Κτίριο
Το ίδρυμα στεγάζεται σε κτίριο στην βόρεια πλευρά του Αριστοτελείου Πανεπιστημίου Θεσσαλονίκης, το οποίο ολοκληρώθηκε το 1997 και εγκαινιάστηκε τον Δεκέμβριο του 1999 ύστερα από χρόνιες προσπάθειες της Αλίκης Τέλλογλου (ο Νέστορας Τέλλογλου πέθανε το 1972). Έχει συνολικό εμβαδό 6500 τετραγωνικά μέτρα και περιβάλλεται από ένα αλσύλλιο έκτασης 24 στρεμμάτων. Διαθέτει επίσης συνεδριακό κέντρο 230 θέσεων και διάφορους βοηθητικούς χώρους κατάλληλους για τη διεξαγωγή εκδηλώσεων. Τμήμα του ιδρύματος είναι και η ανακαινισμένη οικία Τέλλογλου στην οδό Αριστοτέλους που άνοιξε για το κοινό το 2016.
Η Συλλογή
Στο πέρασμα των χρόνων η συλλογή του ιδρύματος εμπλουτίστηκε με αγορές αλλά και με δωρεές από θεσμούς, φορείς, καλλιτέχνες κλπ. Μεταξύ των μεγάλων ευεργετών συγκαταλέγονται η Ευρωπαϊκή Ένωση, ο Δήμος Θεσσαλονίκης, οι Τώνης και Ιωάννα Σπητέρη, ο Δημήτριος Τσάμης, ο Πέτρος Μολυβιάτης, ο Απόστολος Κ. Φιλιππίδης κ.ά.
Συγκεκριμένα το Τελλόγλειο διαθέτει έργα καλλιτεχών όπως οι Νικόλαος Γύζης, Νικόλαος Λύτρας, Κωνσταντίνος Παρθένης, Νίκος Χατζηκυριάκος - Γκίκας, Φώτης Κόντογλου, Γιώργος Μπουζιάνης, Δημήτρης Μυταράς, Άγγελος Γιαλλινάς, Νίκος Εγγονόπουλος, Βασίλειος Χατζής, Ιωάννα Σπητέρη, Όπυ Ζούνη κ.ά.
Βιβλιοθήκη
Σημαντικό μέρος της συλλογής αποτελούν το σημαντικό αρχείο και η βιβλιοθήκη του Γεώργιου  Μουρέλου, δωρεά του Ιωάννη Μουρέλου, μέρος της βιβλιοθήκης του Μαρίνου Καλλιγά, δωρεά των Παύλου και Ανδρέα Καλλιγά, καθώς και βιβλία από την Ελένη Λαζαρίδου, του Δημήτριου Τσάμη και του Κωνσταντίνου Καλοκύρη.
Εκτός των βιβλίων αναφοράς, η βιβλιοθήκη διαθέτει δυσεύρετους καταλόγους εκθέσεων, σπάνιες εκδόσεις θεωρητικών κειμένων και πλήθος περιοδικών εκδόσεων τέχνης. Η συλλογή της δεν είναι μόνο αναδρομική, αλλά εμπλουτίζεται συνεχώς με σύγχρονες εκδόσεις τέχνης και αντίστοιχους καταλόγους. Στην συλλογή υπάρχουν περίπου 22.000 τόμοι. Στην παρούσα φάση το προσωπικό της βιβλιοθήκης ενσωματώνει την συλλογή τον online ηλεκτρονικό κατάλογο του Α.Π.Θ. Η βιβλιοθήκη εξυπηρετεί κυρίως ερευνητές και φοιτητές του Α.Π.Θ. και η πρόσβαση γίνεται έπειτα από αίτηση και έγκριση από το διοικητικό συμβούλιο του Ιδρύματος.
Οργάνωση
Το Τελλόγλειο Ίδρυμα Τεχνών αποτελεί Νομικό Πρόσωπο Ιδιωτικού Δικαίου και εποπτεύεται από το Αριστοτέλειο Πανεπιστήμιο Θεσσαλονίκης. Σύμφωνα με το ιδρυτικό καταστατικό, διοικείται από επταμελές Διοικητικό Συμβούλιο, τα μέλη του οποίου είναι καθηγητές του πανεπιστημίου. Επιπροσθέτως, το ίδρυμα στελεχώνεται από διάφορους επιστημονικούς συνεργάτες, ερευνητές, τεχνικούς, και λοιπό προσωπικό, το οποίο εργάζεται για την απρόσκοπτη λειτουργία του Ιδρύματος.
Στο Διοικητικό Συμβούλιο του ιδρύματος έχουν θητεύσει σημαντικές προσωπικότητες των τεχνών και των γραμμάτων όπως οι Μανόλης Ανδρόνικος, Χρύσανθος Χρήστου, Γιώργος Μούρελος, Νίκος Σαχίνης και Δημήτρης Φατούρος.
Παραπομπές
Κατηγορία:Ελληνικά κοινωφελή ιδρύματα Κατηγορία:Μουσεία στη Θεσσαλονίκη Κατηγορία:Μουσεία τέχνης στην Ελλάδα Κατηγορία:Αριστοτέλειο Πανεπιστήμιο Θεσσαλονίκης Κατηγορία:Συνεδριακά κέντρα στην Ελλάδα
Δήμος Βουπρασίων
Ο Δήμος Βουπρασίων ήταν ένας παλαιότερος δήμος της ελληνικής επικράτειας. Ήταν διαφορετικός σε γεωγραφική έκταση και σύσταση από τον νεώτερο Δήμο Βουπρασίας (1997-2010).